google/wiki40b huggingface dataset:
Johanna Westberg

Klubb

Westberg startet å spille håndball for den lokale klubben Skuru, med sin tvillingsøster Emelie Westberg og senere Nathalie Hagman. Etter å ha ledet Skuru til SM-finale i 2014 signerte hun proffkontrakt med den danske klubben Randers.
Etter to år i Randers ble hun gjenforent med både søsteren og Hagman i den danske klubben Nykøbing Falster.

Landslag

Westberg ble tatt ut i bruttotroppen til det svenske kvinnelandslaget foran Håndball-VM 2011, men var ikke blant de 16 utvalgte. Året etter ble hun tatt ut på landslaget til Håndball-EM 2012 i Serbia, etter å ha fått sin debut i Møbelringen Cup 2012 i Bergen noen uker tidligere.
Sverige kvalifiserte seg ikke til Håndball-VM 2013, og Westberg måtte vente fire år på sitt neste mesterskap før hun på nytt ble tatt ut på landslaget foran Håndball-EM 2016 på hjemmebane.
Det annet korstog

Det annet korstog i populærkultur

Slutten av dette korstoget danner utgangspungt for filmen Kingdom of Heaven (2005).
Maolingmausoleet

Maolingmausoleet (også kalt Maomausoleet eller Maoling, forenklet kinesisk: 茂陵, pinyin: Maoling) eller Han-keiser Wudis grav (Hàn Wǔdì mù, 汉武帝墓) er graven til Han-keiseren Wu (Hàn Wǔdì, 汉武帝) av det vestlige Han-dynasti, som regjerte 141-87 f.Kr. Det er det største av De fem mausoleer av det vestlige Han-dynasti (Xi Han wuling, 西汉五陵) og omtrales ogsaå som «Østens pyramide» (东方金字塔).
Keiser Han Wudi etablerte en autokratisk og sentralisert stat, med prinsipper han adopterte fra konfucianismen som statsfilosofi, etikk og normer for sitt rike og startet en skole for lære opp framtidige ledere i klassisk konfucianisme. 
Graven ligger 40 km fra provinshovedstaden Xi'an i landsbyen Maoling i Nanwei nordøst i byfylket Xingping (兴平市) i byprefekturet Xianyang i provinsen Shaanxi i Folkerepublikken Kina. 
Byggingen av gravanlegget tok til i 139 f.Kr. og pågikk i 53 år. Graven er omgitt av en mur, og området innenfor er nesten helt kvadratisk. Øst-vest måler området 431 m og nord-sør måler det 415 m. Muren er 5,8 meter tykk. I midten av hvert muravsnitt befinner det deg en port. Graven selv er utformet som en stump pyramide med en høyde på 46,5 m og største sokkelutstrekning på 240 m. 
Ifølge historiske overleveringer skal keiseren ha benyttet en tredel av rikets skatteinntekter for byggingen av hovedgraven og sidegravene. 
Rundt om mausoleet er det mer en 20 andre graver for keiserens koner, konkubiner og andre. Blant disse sidegravene er  General Huo Qubings grav. Frem til den fører en såkalt sjelevei (shendao) med seksten steinfiguer ftra det Veslige Han - steinhuggerarbeider av dyre- og menneskeskulpturer. Dette er de så langt eldste funne (2018) gravveifigurer av stein (faguttrykket for dyrefigurene er shixiangsheng 石象生 eller shiwengzhong 石翁仲) av dette slag i Kina. 
Andre sidegraver er general Wei Qings grav, og Jin Midis grav, rundt en kilometer øst for hovedgraven. Her ligger også Maolingmuseet.
Maolingmausoleet ble i 1961 oppført på Folkerepublikken Kinas liste over kulturminner.
Melanthripidae

Utseende

Antennene består av ni klart skilte ledd, hvert ledd har tverr-rader av fine hår (microtrichia) og sansehårene på tredje og fjerde ledd står på linje rundt ytterenden på leddene.
De fleste artene er forholdsvis store og robuste trips, men det finnes også noen som mer små og bleke. Hodet og thorax har vanligvis flere par av lange børster.

Liv og utvikling

Disse artene lever i blomster.

Utbredelse

Familien er utbredt i varm-tempererte, tørre områder over det meste av verden, men unngår kalde og tropiske områder.
Carl Ferdinand Pohl

Liv og virke

Pohl utdannet seg til kopperstikker og fikk samtidig musikkundervisning av Christian Heinrich Rinck. I 1841 reiste han til Wien der han studerte videre hos komponisten Simon Sechter. 
Fra 1849 til 1855 hadde Pohl organistposten i den evangeliske Gustav Adolf-kirka i Gumpendorf ved Wien, i årene etter foretok han flere reiser. I 1863 til 1866 var han i London for å forske på Wolfgang Amadeus Mozarts og Joseph Haydns opphold i byen, og gav i 1867 ut tobindsverket Mozart und Haydn in London. Fra 1866 var han ansatt som arkivar ved Gesellschaft der Musikfreunde i Wien. Han begynte på en uførlig biografi om Joseph Haydn i to deler (1875–1882), men døde før den var ferdigstilt.
Pohl var venn av Johannes Brahms, og inspirerte ham til å skrive Haydn-Variationen op. 56.
Boet etter Pohl oppbevares hos Gesellschaft der Musikfreunde.
Delta Goodrem

Bakgrunn

Goodrem har spilt piano siden hun var syv år. I løpet av barndommen var hun med i flere reklamefilmer, og for pengene sendte hun en demo til sitt favorittfotballag, The Sydney Swans. Hun håpet på å få synge nasjonalsangen på en av kampene deres. Fotballaget sendte demoen videre til manageren Glenn Wheatly, og i en alder av femten fikk hun en platekontrakt med Sony.

Sangerinne

Goodrem ble kjent i 2002, da hun var med i den australske såpeoperaen Neighbours, der hun spilte Nina Tucker. 
Musikken hennes er i sjangrene pop og ballader. Pianoet er alltid med, men hun kan også spille gitar. Når hun opptrer live, er hun alltid barfot. Hun er inspirert av adult contemporary og klassisk musikk.
I 2003 fikk Delta Goodrem lymfekreft, men hun ble helt bra igjen.
Etter at hun i 2005 skrev kontrakt med Columbia Records i USA, klatret singelen «Lost Without You» opp på Topp 20, men hun ble allikevel droppet av selskapet. I 2008 fikk hun en kontrakt med Mercury/Decca Records. I juni samme år utkom hennes amerikanske debutalbum, Delta. Hennes egentlige debutalbum het Innocent Eyes, og kom i 2003. Det gjorde henne til en av Australias bestselgende kvinnelige kunstnere, og albumet lå som nr. én på listene i 29 uker i strekk. Albumet solgte over én million eksemplarer bare i Australia, og halvannen million eksemplarer internasjonalt.
Goodrem er kjent for duetten «Almost Here», som hun sang med Brian McFadden våren 2005.
I 2012 utga hun CD-en Child of the Universe. Hun har også kommet med flere singler de siste årene. De mest kjente er «Only Human» og «Wings».
Hun har vært coach på The Voice Australia og The Voice Kids Australia.
Léonce Élie de Beaumont

Biologi

Léonce Élie de Beaumont foretok i 1821, på oppdrag av regjeringen, en vitenskapelig reise til England, hovedsakelig for å studere landets geologiske forhold. Etter at han kom tilbake begynte han som ingeniør for Ecole des mines, og ble så utnevnt som ingénieur en chef. I 1829 ble han professor i geologi ved École des mines, og i 1832 professor ved Collège de France, i 1835 medlem av Det franske vitenskapsakademiet, der han i 1853 ble utnevnt til permanent sekretær.
Han er mest kjent for, sammen med Armand Dufrénoy, å ha utarbeidet geologiske kart over Frankrike i skalaen 1:500 000, som ble gitt ut i seks artikler fra 1840 til 1842, samt tilhørende tekst: Explication de la carte géologique de la France (1841-48). Begge ble tildelt Wollastonmedaljen for verket i 1843.
Han fikk stor oppmerksomhet, men ikke så mange tilhengere med Élie de Beaumonts Notice sur le systéme des montagnes (1849-52), hvor han inndeler fjellkjedene i visse system etter hovedretningene deres, og framstillingen av teorien om at alle fjellkjeder med samme retning ble løftet opp i samme periode, og at oppløftingen hadde sammenheng med avkjøling av jorden. Av andre arbeider han skrev, er Leçons de géologie pratique (tre bind, 1845). I 1867 fikk han i oppdrag å lede arbeidet for å opprette et nytt og mere detaljert kart i større skala over hele Frankrike.
Beaumont ble også medlem av Det prøyssiske vitenskapsakademiet, utenlandsk medlem av Royal Society, og fra 1848 utenlandsk medlem av Kungliga Vetenskapsakademien.
Ceranchia apollina

Utseende

En stor (vingespenn 90-100 millimeter), bredvinget, silkeaktig hvit påfuglspinner. Foran på thorax er det en brunrød krage. Vingeårene er svarte, sterkt kontrasterende mot de skinnende hvite vingene. I hver vinge er det en svart øyeflekk med gulbrun kjerne. Hunnen er mer brunlig og vingeårene ikke like mørke. Arten lager en stor, grovmasket kokong.

Utbredelse

Arten er endemisk for Madagaskar.
Thrash Metal (album)

Thrash Metal er et musikkalbum med Blood Tsunami, utgitt i 2007. Dette er bandets debutalbum.
Sprint (banesykling)

Sprint er en disiplin i banesykling over en kort distanse på tre omganger på en velodrom. Det er vanligvis en kamp mellom to ryttere, hvor vinneren er den som kommer først over mål etter å ha startet samtidig. 
Tiden er uten betydning i sprint, og et typisk løp går veldig sakte på startet før en av rytterne åpner spurten. Varianter av øvelsen er keirin og lagsprint, hvor alle tre er på det olympiske programmet per 2020.
Begrepet sprint eller spurt anvendes også om den endelige avgjørelsen i en fellesstart.
Siret

Geografi

Siret har sitt utspring i Karpatene i det nordlige Bukovina og renner gjennom den rumenske regionen Moldavia i sørøstlig retning før den munner ut i Donau ved Galați. Elven er 706 kilometer lang, hvorav 596 kilometer går gjennom Romania. Sirets nedslagsfelt på 44 835 m² er det tredje største blant Donaus sideelver.

Elvens navn

I antikken ble elven kalt Hierasus.

Byer og landsbyer

Langs Siret, fra kilden til munningen ligger følgende byer og landsbyer: Berehomet, Storozhynets, Siret, Grămești, Zvoriștea, Liteni, Pașcani, Stolniceni-Prăjescu, Roman, Bacău, Adjud, Mărășești, Galați.

Sideelver

Følgende elver er sideelver til Siret:
Venstre bredd: Bahna, Molnița, Bahna, Gârla Sirețel, Gârla Huțanilor, Vorona, Pleșu, Turbata, Pitrosul, Trestioara, Sirețel, Sodomeni, Stolniceni, Hărmănești, Pârâul Țigăncilor, Mihailei, Boca, Albuia, Vulpășești, Țiganca, Icușești, Glodeni, Râpaș, Pârâul Morii, Răcătău, Fulgeriș, Polocin, Lupa, Bârlad, Călmățui, Gerului, Mălina, Fălcoaia, Cătușa
Høyre bredd: Găvan, Negostina, Verehia, Baranca, Leahu, Hănțești, Grigorești, Sălăgeni, Suceava, Șomuzul Mic, Șomuzul Mare, Probota, Conțeasca, Ruja, Valea Părului, Podul Turcului, Tămășeni, Moldova, Valea Neagră, Turbata, Bistrița, Cleja, Răcăciuni, Orbeni, Botohan, Fântânele, Conțești, Trotuș, Valea Boului, Carecna, Zăbrăuți, Șușița, Gârla Morilor, Putna, Leica, Râmnicul Sărat, Buzău
På Treff med 3

På Treff med 3 er den tredje platen i Treff-serien utgitt på Plateselskapet Talent. Som de forgående platene var hovedartistene Gro Anita Schønn, Inger Lise Rypdal og Stein Ingebrigtsen, men de hadde med seg Anne Mette Torp, Ola Neegaard og Kjell Solem som gjester på denne utgaven.
Platen åpnet med ABBA-slageren «Ring Ring» og fortsetter med «Eres tú» og «Killing Me Softly». Inger Lise Rypdal hadde flere av sangene fra denne utgaven av Treff, som norske oversettelser på sitt suksessalbum «Fra 4 til 70» som ble utgitt samme år.
Alle de tre hittil utkomne Treff-platene var utgitt på «Rød Label» av Talent, hvilket betød LP1, som var den billigste produksjonen, eller den med smalest lydilde.
Nok et rap-band fra Oslo

Nok et rap-band fra Oslo er en musikk-EP med Uro, utgitt i 2005. Dette ble rappernes siste utgivelse før Uro ble oppløst året etter.
Georg Calixt

Bakgrunn

Foreldrene til Georg Calixt var presten Johannes Callisen (kalt Calixt) og Catharina Richert, datter av borgermesteren i Flensborg. Etter fullført skolegang i Flensborg begynte han i 1603 å studere filosofi og filologi på universitetet i Helmstedt. Hans viktigste lærere var professorene Johannes Caselius og Cornelius Martini. Fra 1607 gikk Calixt over til å studere teologi.
I årene 1609 til 1613 foretok Calixt en studiereise gjennom Tyskland, i det som i dag er Belgia, Storbritannia og Frankrike. Disse vidstrakte reiser gjorde at han fant gode sider såvel i den reformerte kirken og i katolisismen.

Teolog

Georg Calixt ble kjent etter en disputas i 1614 med jesuitten Augustin Turrianus. Foranledning var slottsarvingen Ludolf Klenckes planlagte konvertering til den katolske kirke, noe hans mor ønsket å få ham fra. Calixt tok del ettersom hans lærer Cornelius Martini var blitt syk. Disputasen endte i følge protestantiske kilder med seier for den unge Calixt. Men Klencke konverterte likevel. Denne disputasen førte til at Calixt fikk en lærerstilling ved Universitetet i Helmstedt som han hadde til sin død.
Calixt søkte i 1626 og i 1635 ansettelse ved Københavns Universitet, og kong Christian IV tenkte selv på å innkalle ham – overfor de brunsvigske hertuger skal han endog ha gjort fordring på ham som dansk undersått – men hans forsøk strandet på de danske teologers bestemte motstand, idet Calixt i mange henseender minnet om Niels Hemmingsen. Begge la som Melanchton særlig vekt på den kristelige etikk, og Calixt hevdet at etikken hadde en selvstendig stilling ved siden av dogmatikken. Etikk og dogmatikk fastholdt det almenkristelige og ved disse kunne man bedømme forholdet mellom de teologiske og konfesjonelle ulikheter. 
Denne bestrebelse trådte hos Calixt frem i en klarere og mer utviklet form enn hos Hemmingsen. Han var overbevist om at mange av de artikler i bekjennelsesskriftene, symbolene, som atskilte de tre hovedkirker, var uvesentlige og lå utenfor det egentlige trosområde, og han var utrettelig i å mane til forlik, således at man kunne samle seg om de første fem århundrers symbolske bestemmelser – den såkalte consensus qvinqvesæcularis – særlig om den apostolske trosbekjennelse, som allerede fantes som felles bekjennelse i alle tre kirkesamfunn. Men han møtte heftig motstand, især fra de ortodokse lutheraneres side (de synkretistiske stridigheter etter religionssamtalene i Thorn i 1645). Calixt, som var en fredens mann og ireniker, ble tvunget til en stridsteolog. 
Georg Calixt forstod seg selv som en forsvarer av den humanistiske teologien, slik den kom frem gjennom Philipp Melanchthons lære. 
Ved sin død stod han tilsynelatende langt fjernere fra sitt mål enn da han begynte sin virksomhet, men indirekte hadde han allikevel gitt den lutherske ortodoksi et grunnstøt og banet veien for et friere teologisk syn, som også kom den danske kirke til gode ved de senere pietistiske bevegelsene.
Føderalisme

Føderalisme (av latin foedus, foedera, «forbund») er et organisjonsprinsipp og en politisk filosofi. Som organisasjonsprinsipp innebærer føderalisme at enheter, selv om de bevarer en viss grad av selvbestemmelse, er bundet sammen med en felles ledelse eller regjering. Utøvende og lovgivende makt er delt mellom en sentral regjering og delstater, og denne delingen av suverenitet er gjerne nedfelt i grunnloven. I land med en føderal styringsmodell, som ofte kalles forbundsstater, er det som regel de sentrale myndigheten som har enerett til å inngå internasjonale avtaler og til å slutte seg til internasjonale organisasjoner. Over en tredjedel av verdens mennesker bor i en stat med en form for føderalt styre. USA, Sveits, Belgia, Canada og Australia er stater organisert etter en klassisk form for føderalisme, mens mange andre stater har en organisering som er basert på føderalisme, for eksempel Brasil, Pakistan, India, Mexico, Nigeria og  og Malaysia.
Føderalisme som politisk filosofi er spesielt påvirket av politisk katolisisme, og har som mål både å fremme lokalt demokrati og internasjonalt samarbeid.
Turing (musikkalbum)

Turing er et musikkalbum med E-76, utgitt i 2005.
Ganelius

Utseende

Små til middelsstore (16-20 millimeter), jevnbrede, nokså kraftige, blankt svarte hjortebiller. Kjevene er litt forstørrede hos hannen, kort sigdformede med en kraftig tann på innersiden. Pronotum er firkantet sett ovenfra, mye bredere enn langt, knapt merkbart punktert. Dekkvingene har dype punktstriper.

Utbredelse

Slekten er utbredt på Madagaskar.
Attenprikket marihøne

Utseende

Attenprikket marihøne er mellom 3,5 og 6 millimeter lang. Dekkvingene er rødlige med atten lyse, hvite flekker.

Levevis

Attenprikket marihøne finnes på nåletrær.
Statens kornforretning

Statens kornforretning ble opprettet i 1928 for å sikre norske bønder tilgang og avsetning på korn i krisetider og dermed forhindre sult og nedleggelser av gårdsbruk. Kornforretningen fikk monopol på import av korn til Norge og forpliktet seg samtidig til å kjøpe overskuddskorn fra norske bønder. Senere fikk kornforretningen ansvar for markedsordningen for korn, importvern, tilskuddsordninger, produksjonstilskudd, velferdsordninger og økologisk drift.
Den forretningsmessige driften ble i 1995 utskilt i Statkorn Holding AS, senere Cermaq. Forvaltningsoppgavene gikk fra 1. januar 2000 inn i det nyopprettede Statens landbruksforvaltning.
Guvernør

Tidligere bruk av guvernørtittelen

Guvernørtittelen var også i bruk før USA blei en selvstendig stat. Guvernørene representerte da (den britiske) monarken og hadde den utøvende makt på vegne av denne. Til tider ble de valgt av de lovgivende koloniforsamlingene, men i åra opp mot revolusjonskrigen var det vanlig med direkte utnevnelse.
Før de ble medlemsstater i USA, hadde mange områder status som territorier administrert av den føderale regjeringa. I disse var det da guvernører utpekt av presidenten og godkjent av Senatet. Dette var også lenge tilfelle for guvernørene i de oversjøiske territoriene.

Canada

Canada har en generalguvernør (Governor General, Gouverneur(e) général(e)), som er den kanadiske monarkens representant. Seksten av landene i Samveldet av nasjoner har felles monark, for tiden dronning Elizabeth II, og Canada er ett av dem. Som dronningens visekonge betraktes de facto generalguvernøren som Canadas statssjef. Han/hun er gjennom privilegiebrev fra 1947 øverstkommanderende over Canadas militære styrker i dronningens navn.
Ettersom Canada er et konstitusjonelt monarki, er generalguvernørens oppgaver først og fremst seremonielle, og den reelle politiske makta ligger i parlamentet. Offisielt utnevnes generalguvernøren av dronningen, men dette er likevel alltid den personen som blir foreslått av den kanadiske regjeringen.
De kanadiske provinsene (Alberta, Britisk Columbia, Manitoba, New Brunswick, Newfoundland og Labrador, Nova Scotia, Ontario, Prince Edward Island, Quebec og Saskatchewan) har hver sin viseguvernør (lieutenant governor / lieutenant-gouverneur(e)) som statsoverhodets stedlige representant. Disse utpekes av generalguvernøren etter forslag fra statsministeren. Tilsvarende embete i territoriene (Nordvestterritoriene, Nunavut og Yukon) har tittelen kommisjonær (commissioner).

Tyrkia

I Tyrkia finnes det egne guvernører, for hver av de 81 provinsene i landet. Guvernørene velges slik at innenriksminister anbefaler og dette godkjennes av presidenten.

Mexico

I Mexicos forente stater er gouvernør (gobernador) tittelen for overhodet for hver av de 31 delstatene. Guvernørene velges ved direkte valg for en periode på seks år.
Minerva Rocks

Minerva Rocks er en liten gruppe skjær som ligger utenfor Chionis Island nær Trinity Island i Det antarktiske arkipel. De fikk dette navnet av hvalfangere fordi «Minerva», en av hvalskutene til det britiske hvalkokeriet «Pythia», gikk på grunn på disse skjærene i mars 1922. Hvalbåten ble forlatt og tunge dønninger gjorde den til et skipsvrak.
Faktura

Faktura er et dokument som stadfester et salg mellom en selger og en kjøper. Fakturaen utstedes av selgeren, og kjøperen får i oppdrag å betale denne, og den er en dokumentasjon av kjøperens betalingsforpliktelse og selgerens tilgodehavende.
Faraday Station

Faraday Station er en tidligere britisk forskningsstasjon i Antarktis. Stasjonen ble etablert av Falkland Islands Dependencies Survey som Base F, eller Argentine Islands, på Winter Island i øygruppen Argentine Islands i 1947. Hovedbygningen ble reist på tuftene etter hytta til British Graham Land Expedition 1934–1937.
Stasjonen flyttet til naboøya Galindez Island i mai 1954, der hovedbygget ble navngitt «Coronation House». Basen endret navn til Faraday i august 1977 for å hedre den britiske vitenskapsmannen Michael Faraday.
Stasjonen ble i 1996 overført til Ukraina for £1 og omdøpt til Akademik Vernadsky. Stasjonen består av ni bygninger, som alle står på fjellgrunn. Den er helårsbemannet og kan innkvartere inntil 24 personer.
Janssensantus

Utbredelse

Slekten er bare kjent fra Tanzania.
Sølvskyggevikler

Utseende

En ganske stor (vingespenn 20-26 millimeter), lys vikler. Forvingen er ensfarget, hvit til lyst sølvgrå. Bakvingen er lyst gråbrun med mørkere årer. Arten ligner ikke så mye på andre viklere men kan lett forveksles med noen arter av gressmott (Crambidae), kanskje særlig Crambus perlella, den har imidlertid kortere palper (munnfølere) enn disse.

Levevis

Larvene lever i et silkerør på bakken, og kan ete både gress, urter og mose. De voksne viklerne flyr i juni-august.

Utbredelse

Arten er utbredt, men ikke vanlig, i Europa, og forekommer også i Nord-Amerika.
Oemona

Utseende

Små til middelsstore, slanke, brune trebukker.  Oversiden er kledt med smale, lyse, hårlignende skjell. Antennene er tynne og omtrent så lange som kroppen. Pronotum er sylindrisk, litt avsmalnende forover, dekkvingene jevnbrede. Beina er tynne.

Utbredelse

Slekten er utbredt på New Zealand, der den forekommer på begge de store øyene.
Amsterdam (drink)

Amsterdam er en genever-basert cocktail.
Gioseffo Guami

Liv

Ingenting sikkert er kjent om Guamis oppvekst og tidlige utdanning, men mellom 1550 og 1560 skal han ha oppholdt seg i Venezia  for å studere med Adrian Willaert og Annibale Padovano. I 1568 reiste han til München etter å ha fått post som hofforganist hos Albert V av Bayern. Orlando di Lasso var hoffkapellmester på samme tid.
Guami ble i München til rundt 1579. Mellom 1588 og 1591 var han førsteorganist ved San Marco i Venezia. Han vendte tilbake til hjemstedet etter at Gioseffo Zarlino, katedralens kapellmester, døde og var organist ved katedralen i Lucca resten av sitt liv. 
Gioseffo Guamis bror Francesco (rundt 1544–1601) og to sønner var også dyktige musikere.

Musikk

Ved siden av madrigaler, messer og motetter skrev Guami en del verk for orgel. Han regnes som en av de første komponistene som skrev ren instrumentalmusikk.
Den viktigste inspirasjonskilden til Guamis kirkemusikkstil var læreren Willaert og Cipriano de Rore, senere også Orlando di Lasso. Guamis verdslige musikk var mer fremadskuende: han brukte uvanlig mye kromatikk og modulerte ofte til fjerntliggende tonearter – uten tvil under påvirkning av Nicola Vicentino.
Guami skrev en menge instrumentale canzonas; høyst sannsynlig er mesteparten tapt. Canzonaene er holdt i den moderne venetianske mangekorsteknikken, ornamentert og med svært forskjelligartet tematisk materiale i de ulike seksjonene, likevel med en uvanlig høyt utviklet motivisk utvikling til å være før-barokkmusikk.      
Guami var dessuten en innflytelsesrik lærer; den mest kjente eleven hans er komponisten og musikkteoretikeren Adriano Banchieri som ble en av nøkkelfigurene i overgangen til barokkmusikken. Vincenzo Galilei, den fremadskuende musikkteoretikeren, luttenisten og far til astronomen, skrev om Guamis musikk, talent og berømmelse.
Megasecoptera

Utseende

Gruppen hadde to par vinger som noen ganger hadde tydelige fargede bånd eller flekker. Vingene var "stilkede" ved roten, årene Subcosta og Radius lå svært nær hverandre, og det var tallrike tverr-årer. Hos noen var vingene sigdformede. Pronotum kunne ha et par piggete utvekster. Munndelene var av en sugende type. Bakkroppen var lang og tynn. Noen av artene kunne bli svært store.

Levevis

Nymfestadiet levde på land. Disse insektene levde trolig av pollen eller sporer. I en kort periode later det til at Megasecoptera var de dominerende insektene med hensyn til biomasse.

Fossiler

Gruppen er kjent fra fossiler fra Karbon og Perm.
Enantia

Utseende

Middelsstore, blekt fargede sommerfugler, forvingen gjerne med mørk spiss. Forvingen er smal, bakvingen derimot svært bred, i likhet med mange av Dismorphia-artene.

Levevis

Artene lever mest i regnskog og tåkeskog. Larvenes næringsplanter ser ut til å være ukjente. Hannene, men sjelden hunnene, er sterkt tiltrukket til urinflekker på bakken, som de drikker fra for å få tak i salter.

Utbredelse

Slekten er utbredt i Mellom- og Sør-Amerika, fra Mexico i nord til Uruguay i sør.
1460-årene

-- 1460 -- 1461 -- 1462 -- 1463 -- 1464 -- 1465 -- 1466 -- 1467 -- 1468 -- 1469
Tiårsoversikt